 Sidoo kale, Shabakadda Hillaac Net waxay April 10, 2009 sheegtay: Maxamed Cllaahi Oomaar oo ah Wasiirka Arrimaha Dibadda Dowladda KMG ah ee Soomaaliya ayaa isaga oo Magaalada Nairobi ku sugan waxa uu ka dhawaajiyey in Heshiiskii ay Dowladaha Kenya iyo Soomaaliya kala saxiixdeen uusan isagu wax raad ah ku laheyn amaba uusan waxba kala socon, Wuxuuna Mr Oomaar Heshiiskaas ku sheegay mid aanan wax dan ah ugu jirin Ummadda Soomaaliyed, Isagoo weliba Qeexay inuusan Marnaba Aqbali doonin in Badda Soomaaliya Gorgortan lagla galo Dowladda Kenya. 